Kui ma eelmisel suvel leiba hakkasin küpsetama ja seda igal võimalikul juhul külakostiks kaasa võtma, ütlesid mitmed inimesed, et "mu leib olevat jumalikult maitsev" ja et "nad tahaksid tulla mu juurde leivategu õppima". Milline imeline tunnustus!  Esimene õpetamiskogemus oli minu jaoks äärmiselt huvitav. Esiteks  oli nii hea anda edasi mingit praktilist OSKUST, mitte TEADMIST:). Teiseks lõi mind tookord pahviks mõte, et sellise koduse leivaküpsetuskoolituse eest on täiesti ok võtta vastu rahalist toetust. Aga selle vastu võtnud, sain ma aru, et see on igati normaalne - energiavahetus :)